BOLSA DE EMPREGO 2016
ADMINISTRACIÓN LOCAL — Provincial — Deputación Provincial (Bolsas de emprego, 03/08/2016)

O deputado delegado en materia de Persoal, en virtude das competencias delegadas da Presidencia, dita a seguinte O obxecto desta convocatoria é a regulación do procedemento para a cobertura, con carácter temporal, de diferentes postos de traballo segundo as necesidades que deriven do funcionamento dos distintos centros e servizos da Deputación provincial. As modalidades de vinculación que se aplicarán ás citadas bolsas de emprego serán as seguintes: En consecuencia, co fin de establecer un procedemento baseado nos principios de igualdade, mérito e capacidade, que asegure unha adecuada celeridade na selección, nomeamento e contratación do persoal en casos de urxencia e necesidade, RESOLVO aprobar a convocatoria pública de selección do persoal que integrará a bolsa de emprego da Deputación de Pontevedra para nomeamentos interinos e contratacións laborais temporais, que se rexerá polas seguintes: 1. Esta convocatoria ten por obxecto constituír unha bolsa de emprego para nomeamentos interinos e contratacións laborais temporais de diferente persoal cando concorra algunha das seguintes circunstancias: 2. A través desta convocatoria preténdese seleccionar o persoal que integrará a bolsa de emprego e regular a cobertura dos postos ofertados cando se produza algunha das causas sinaladas no apartado anterior.3. En todo caso, estes nomeamentos ou contratacións estarán supeditados ás limitacións establecidas na Lei de orzamentos xerais do Estado de cada ano e á existencia de consignación económica no orzamento provincial.1. A súa denominación e características relaciónanse no anexo I.2. Están excluídas as contratacións que deriven de proxectos ou programas de colaboración con outras administracións e as subvencionadas con fondos europeos cando nas súas bases se estableza un determinado sistema de selección ou a necesidade de que se oferten a través dos servizos públicos de emprego.3. Non se procederá á contratación ou nomeamento de persoal á marxe da bolsa para o exercicio de funcións iguais ou similares ás correspondentes aos postos ofertados.1. Para seren admitidas na bolsa de emprego as persoas aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 5/2015, de 30 de outubro, do estatuto básico do empregado público, respecto do acceso ao emprego público de persoas doutra nacionalidade. b) Ter feitos os dezaseis anos e non exceder, no seu caso, da idade máxima de xubilación forzosa. c) Posuír a titulación requirida no anexo I para desempeñar o posto de traballo ao que se opta. No caso de titulacións obtidas no estranxeiro deberá xustificarse a habilitación mediante un documento que acredite de modo fidedigno a súa homologación. d) Non padecer ningunha enfermidade nin defecto físico ou psíquico incompatible co desempeño das correspondentes funcións. e) Non estar separado do servizo de ningunha Administración pública en virtude de expediente disciplinario nin atoparse inhabilitado, por sentenza firme, para o exercicio de funcións públicas.2. Todos os requisitos esixidos no apartado anterior deberán posuílos as persoas aspirantes o día en que remate o prazo para presentar as solicitudes e conservalos, polo menos, ata a data en que se formalice o nomeamento ou a contratación.1. As persoas que desexen formar parte da bolsa de emprego deberán facelo constar mediante unha instancia dirixida á presidenta da Deputación de Pontevedra. A instancia conterá, polo menos, os datos persoais da persoa solicitante, o seu enderezo, una dirección de correo electrónico e un teléfono para poder localizala, así como a denominación do posto ofertado, e achegarase a seguinte documentación: No Rexistro xeral da Deputación facilitaráselles ás persoas interesadas o modelo de instancia incluído no anexo II desta convocatoria, ao que poderán acceder a través da web da Deputación www.depo.es.As e os aspirantes deberán presentar unha instancia por cada un dos postos de traballo solicitados.2. O prazo para presentar as solicitudes será de 10 días hábiles, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse no Rexistro xeral da Deputación, na súa sede de Vigo, ou en calquera das formas establecidas no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de Correos deberán entregarse nun sobre aberto para que sexan seladas e datadas polo funcionario de Correos antes de seren certificadas. Así mesmo, por razóns da urxencia, será necesario remitir una copia da solicitude rexistrada á dirección de correo persoal@depo. es, ou ben por fax ao número 986 804 141.4. As persoas aspirantes con algunha discapacidade deberán achegar o certificado do seu grao de discapacidade e un certificado médico que acredite a súa capacidade para desempeñar o posto de traballo ao que optan.5. A xustificación documental dos méritos alegados deberá entregarse no Rexistro xeral xunto coa instancia dentro do prazo de presentación de solicitudes ou de emenda de defectos formais. Fóra destes prazos non se terá en conta. Así mesmo, non se terán en conta as xustificacións documentais incompletas respecto aos datos requiridos no correspondente baremo presentadas fóra dos prazos indicados.1. Logo de rematado o prazo de presentación de instancias o deputado delegado en materia de Persoal ditará unha resolución na que se aprobará a lista provisional de aspirantes admitidos e excluídos para cada un dos postos de traballo ofertados, que será publicada no BOPPO e exposta no taboleiro de anuncios do Pazo provincial e na páxina web da Deputación.2. As persoas aspirantes excluídas e omitidas disporán dun prazo de 5 días hábiles, contados a partir do seguinte ao da publicación desta resolución no BOPPO, para emendar o defecto que motivase a exclusión.1. O tribunal cualificador estará integrado por cinco membros titulares e cinco suplentes, que serán designados polo deputado delegado en materia de Persoal na resolución presidencial pola que se aprobe a lista definitiva de aspirantes admitidos e excluídos.2. A composición dos tribunais axustarase aos principios de imparcialidade e profesionalidade dos seus membros.3. Os tribunais contarán cun membro proposto polo Comité de Empresa ou a Xunta de Persoal, que non poderá actuar na súa representación.4. O persoal do Servizo de Recursos Humanos e Formación prestaralle apoio e colaboración ao tribunal cualificador na valoración das solicitudes presentadas.5. A data e a hora en que deberá constituírse cada tribunal serán determinadas polo deputado delegado en materia de Persoal mediante resolución, xunto coa aprobación da lista definitiva de persoas admitidas e a composición do tribunal, que será publicada no taboleiro de anuncios do Pazo provincial e na web da Deputación. A selección das persoas candidatas levarase a cabo mediante o sistema de concurso de méritos. A través deste sistema valoraranse os méritos achegados polas interesadas ou interesados dentro do prazo de presentación de instancias, conforme ao baremo que figura para cada un dos postos ofertados nas bases específicas da convocatoria.1. As bolsas de emprego constituiranse por cada un dos postos convocados co número de persoas que se determinen nas bases específicas en función das previsións anuais de contratacións ou nomeamentos.2. Os tribunais cualificadores deberán comprobar e valorar os méritos achegados polas persoas interesadas segundo as características dos postos ofertados, aplicando o baremo que figura nas bases específicas para cada un dos postos convocados.3. Unha vez valorados os méritos, o tribunal fará públicas as puntuacións outorgadas no taboleiro de anuncios e na páxina web da Deputación.4. Contra esta valoración as persoas interesadas poderán formular alegacións ante o tribunal no prazo de 5 días hábiles, contados a partir do seguinte a esta publicación.5. Transcorrido este prazo, o tribunal contestará as alegacións presentadas polas persoas interesadas e aprobará a relación definitiva das candidaturas que conformarán a bolsa de emprego por orde de maior a menor puntuación, tendo en conta a limitación establecida no apartado 1.1. A proposta do tribunal cualificador, o deputado delegado ditará resolución aprobando a creación da bolsa de emprego coas candidaturas que se indican nas bases específicas para cada un dos postos convocados e por orde de maior a menor puntuación. Esta resolución publicarase no taboleiro de anuncios e na páxina web da Deputación para o coñecemento das persoas interesadas e demais efectos legais.2. O nomeamento interino ou a contratación de persoal segundo proceda para cada un dos postos de traballo ofertados efectuarase seguindo a orde de puntuación establecida na bolsa de emprego.3. No caso de empate na puntuación acudirase para dirimilo á outorgada na experiencia profesional, e de persistir, á puntuación obtida nos seguintes apartados do baremo. En último caso, realizarase un sorteo público entre as persoas aspirantes empatadas, que serán convocadas para o efecto. Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. A bolsa de emprego terá unha duración tres anos. A bolsa perderá a súa vixencia cando concorra algunha das seguintes circunstancias: a) Finalice o prazo de duración b) Se constitúa unha nova bolsa coas persoas aspirantes que deriven dun novo proceso selectivo convocado para cubrir prazas de igual categoría e grupo de clasificación con persoal funcionario de carreira.1. Chamarase ás persoas aspirantes activas pola orde que figura na bolsa de emprego correspondente e conforme aos criterios que se sinalan nestas normas.2. Nos supostos de vacantes nas que as funcións do posto de traballo requiran ser desempeñadas por un home ou unha muller, por resultar esixido pola normativa sectorial aplicable para a protección do dereito constitucional á intimidade e identidade sexual das persoas usuarias ou destinatarias do servizo, previo ditame da Comisión de Seguimento, poderá alterarse a orde dos chamamentos co fin de seleccionar a primeira persoa do sexo que corresponda. De non ser posible procederase á súa cobertura fóra da bolsa.3. En ningún caso se ofertará a ningunha das persoas aspirantes chamadas e contratadas outro posto da mesma ou distinta categoría e denominación, grupo ou subgrupo, durante a vixencia do seu nomeamento ou contrato, aínda que as condicións sexan distintas.1. Cando se deba proceder a un nomeamento interino ou a unha contratación temporal ofertaráselle o posto de traballo á primeira persoa aspirante da lista, polos medios de contacto que a persoa candidata consigne na súa instancia, teléfono móbil, fixo ou correo electrónico: Antes de levar a cabo a súa contratación a persoa aspirante deberá achegar a documentación que se esixe nas bases da convocatoria para o seu nomeamento: a) Certificado médico, sen prexuízo dun posterior recoñecemento b) Declaración xurada de que a persoa non está separada anteriormente do servizo das administracións públicas e de que non está incursa nalgunha das causas de incapacidade ou incompatibilidade determinadas na lexislación vixente c) Número da Seguridade Social e número da conta bancaria d) Certificado de discapacidade, sé o caso e) Certificado de non estar inscrita no rexistro de delincuentes sexuais As persoas integrantes da bolsa deberán comunicarlle ao Servizo de Recursos Humanos e Formación calquera variación no seu enderezo postal, enderezo electrónico ou teléfono, con respecto aos sinalados na solicitude de participación, e mantelos permanentemente actualizados durante a vixencia da bolsa.2. Nesta bolsa terase en conta a duración máxima prevista para cada modalidade contractual ou nomeamento e os límites establecidos legalmente para evitar o encadeamento de contratos laborais temporais. Deste xeito, co fin de que se respecten os principios de acceso ao emprego público, as persoas candidatas que figuren na correspondente lista deberán cumprir, no momento no que se lles oferte un posto de traballo, o requisito de que non estivesen contratadas na Deputación ou nos extintos organismos autónomos durante un prazo superior a 24 meses nun período de 30 meses, con ou sen solución de continuidade, para o mesmo ou diferente posto de traballo, mediante dous ou máis contratos temporais ou, se co novo contrato se supera esta duración, coas mesmas ou diferentes modalidades contractuais de duración determinada, agás nos supostos de contratacións laborais temporais de interinidade ou nomeamentos interinos. Este requisito esténdese ás candidaturas que, cunha nova contratación laboral, superen o prazo de 24 meses nun período de 30 meses, agás nos referidos supostos de interinidade.3. Cando unha persoa figure en máis dunha bolsa de contratación, é dicir, en máis dun posto, non poderá acumular dous contratos laborais por circunstancias da produción no período máximo establecido para esta modalidade contractual aínda que se trate de distintos postos. O nomeamento do persoal que, conforme ao procedemento sinalado nestas normas, sexa designado para desempeñar un posto de traballo como persoal funcionario interino ou con contrato laboral de carácter temporal realizarase mediante unha resolución presidencial e formalizarase no documento que proceda. As persoas aspirantes nomeadas funcionarias ou funcionarios interinos por calquera das bolsas de emprego cesarán nos supostos previstos na lexislación vixente sobre funcionariado. As persoas aspirantes contratadas en réxime laboral cesarán ao finalizar o contrato. As persoas integrantes das listas non perderán a orde de prelación que en cada momento lles corresponda nestas ata prestar servizos na Deputación durante un mínimo de seis meses, contados desde a posta en funcionamento da bolsa, de xeito que se a contratación para a que son chamadas ten unha duración inferior manterán o lugar na lista que tiñan anteriormente. Rematada a contratación e traballados polo menos seis meses nun período dun ano, a persoa interesada pasará a ocupar o último lugar na lista durante un ano. Finalizado este período, volverá automaticamente ao lugar da lista que, de acordo coa súa puntuación, lle corresponda. En ningún caso se procederá ao chamamento de persoas candidatas que se encontren traballando na Deputación na data prevista para que teña efectos o contrato, calquera que sexa a súa modalidade e posto de traballo que desempeñe. Neste caso, conservará o lugar que lle corresponda na lista. Así, non se admitirá a renuncia a un contrato en vigor para poder desempeñar un novo contrato. As persoas integrantes da bolsa de emprego que, ao seren convocadas para facer efectiva a súa contratación, non se presenten ou renuncien a esta, perderán os seus dereitos e quedarán excluídas da bolsa durante un ano. Unha vez transcorrido este prazo serán rehabilitadas automaticamente no lugar da lista que lles corresponda. A renuncia á continuidade no desempeño dun posto de traballo terá a mesma consecuencia. Considéranse causas xustificadas de renuncia ao posto de traballo ofertado: a) Estar traballando fóra da Deputación, con contrato laboral en vigor, debendo acreditar esta situación mediante a presentación deste e da vida laboral actualizada. Cando se produza un rexeitamento por esta situación considerarase en suspenso, recuperando a situación de dispoñible en canto se comunique ou acredite, no seu caso, a desaparición da causa que motivou o rexeitamento. b) A existencia dunha oferta de traballo anterior á sinatura do contrato ou nomeamento. Neste caso, a persoa candidata deberá presentar a documentación acreditativa de que a data de inicio da nova contratación é anterior á data de inicio do contrato ofertado pola Deputación. c) Por motivos de saúde ou maternidade, circunstancias que haberán de acreditarse mediante un xustificante do sistema público de saúde ou certificado médico oficial no caso de mutualistas. Enténdese equiparado a estas situacións o suposto de avanzado estado de xestación que, por prescrición médica acreditada documentalmente, impida o desenvolvemento da actividade laboral. A documentación médica será valorada estritamente polo servizo de vixilancia da saúde da Deputación, que informará o Servizo de Recursos Humanos e Formación sobre a suficiencia das circunstancas médicas alegadas. A documentación médica poderá presentarse directamente no servizo de vixilancia da saúde, deixando constancia da presentación no Servizo de Recursos Humanos e Formación. En canto non se acredite a desaparición das referidas circunstancias e a posterior dispoñibilidade para aceptar ofertas non se volverán chamar estas persoas por atoparse en situación de suspenso. Neste caso, a persoa candidata manterá a posición ocupada dentro da bolsa de emprego. En caso de non acreditarse quedará excluída dela durante un ano. d) Non reunir a capacidade funcional necesaria para o desempeño do posto, acreditada cun certificado de grao de discapacidade. Este suposto non implica a expulsión da bolsa, polo que a persoa conservará o seu lugar ata unha nova oferta. A documentación xustificativa á que se fai referencia nos apartados anteriores deberá presentarse no prazo de dous días hábiles contados a partir do día seguinte ao do chamamento por parte do Servizo de Recursos Humanos e Formación, comunicado por teléfono, correo electrónico ou calquera outro medio que deixe constancia de que se cumpriu o trámite. A acreditación documental da finalización da causa que xerou a suspensión farase nun prazo non superior aos 15 días naturais desde o cesamento ou terminación desta e producirá efecto o primeiro día hábil do mes seguinte. No caso de superar ese prazo a persoa candidata pasará ao final da bolsa durante un ano. Nos casos reiterados de baixas por enfermidade coincidentes con chamamentos darase traslado á Comisión de Seguimento co fin de poder cualificar a situación da persoa candidata. As persoas candidatas da bolsa de emprego poderán estar en calquera das seguintes situacións: A) Libre ou dispoñible: situación na que a persoa candidata é susceptible de recibir o chamamento ou oferta para a súa contratación. No momento en que a bolsa se poña en funcionamento a situación de todos os candidatos será esta. B) Ocupada: situación na que a persoa candidata se encontra prestando servizos na Deputación de Pontevedra. C) En reserva: situación na que concorre calquera das seguintes circunstancias: a) Enfermidade que incapacite temporalmente para o desenvolvemento das tarefas fundamentais do posto, en tanto que dure esta situación. b) Maternidade ou paternidade, tanto por natureza coma por adopción ou acollemento, ata que a persoa nacida, adoptada ou acollida teña a idade dun ano. c) Embarazo de risco. d) Coidado dun familiar de ata o segundo grao a cargo da persoa candidata da bolsa de emprego cando este, por razóns de enfermidade grave, accidente ou idade, non poida valerse por si mesmo e non desempeñe unha actividade remunerada ou dispoña de rendas que superen o salario mínimo interprofesional. e) Dispoñer dun contrato de traballo ou nomeamento de persoa funcionaria que resulte incompatible coa condición de persoa empregada pública. f) Calquera outra circunstancia excepcional e extraordinaria que sexa debidamente apreciada pola Comisión de Seguimento. O pase á situación de reserva na bolsa de emprego producirase cando o solicite expresamente a persoa candidata, mediante un escrito dirixido ao Servizo de Recursos Humanos e Formación da Deputación, ao que se achegará a xustificación que avale a circunstancia que se alega. Unha vez desaparecida a causa que a motive poderase pasar a unha situación libre ou dispoñible a petición expresa da persoa interesada. Este cambio de situación efectuarase no prazo de 15 días naturais contados a partir do día seguinte a aquel en que se produza esta circunstancia. Ás persoas candidatas poderáselles requirir unha xustificación documental por escrito que acredite a situación na que se atopan en cada momento. Para estes casos todas as comunicacións, requirimentos e actos administrativos serán por escrito. O reingreso producirase no lugar que, conforme á ordenación da bolsa, lle corresponda á persoa candidata. A reincorporación á bolsa de emprego farase efectiva o primeiro día hábil do mes seguinte á data de presentación da solicitude do cambio de situación a libre ou dispoñible. D) Excluída: situación que, unha vez declarada, imposibilita efectuar posteriores ofertas de contratación desa persoa. Procederase á exclusión na bolsa de emprego nos seguintes casos: a) Cando a persoa aspirante rexeite ou non conteste a oferta de contratación ou nomeamento en dúas ocasións. b) A petición da persoa interesada, mediante un escrito de renuncia dirixido ao Servizo de Recursos Humanos e Formación. c) Cando a persoa convocada non se incorpore ao seu posto de traballo, sen motivo xustificado, unha vez realizado o nomeamento ou contratación. d) Cando se renuncie a un nomeamento ou contratación antes da data en que esta termine. e) Cando sexa sancionada cunha falta grave ou moi grave, ou dúas faltas leves. f) Por pasar a encontrarse en situación de invalidez permanente ou asimilada que lle impida o exercicio das tarefas do posto. g) Por causas médicas sobrevidas que lle impidan o exercicio das tarefas do posto. h) Por xubilación. i) Por cometer un fraude ou engano nas circunstancias persoais que permitiron o seu acceso á bolsa de emprego. j) Por falecemento.1. A xestión das bolsas de emprego correspóndelle ao Servizo de Recursos Humanos e Formación.2. As contratacións e nomeamentos que se teñan que realizar con persoal procedente da bolsa de emprego responderán a algún dos motivos de nomeamento de persoal funcionario interino ou de contratacións laborais temporais previstas na lexislación vixente e respectarán as limitacións e os requisitos esixidos para cada modalidade. O estado das listas poderase consultar na páxina web www.depo.es.Para o control e a correcta utilización das bolsas nomearase unha Comisión de Seguimento, que será a encargada de resolver todas as incidencias e cuestións de interpretación que se produzan durante o período de vixencia das bolsas de emprego. A Comisión estará integrada por catorce membros, sete en representación da Corporación e sete en representación dos sindicatos da Xunta de Persoal e Comité de Empresa (5 CCOO, 1 CSIF e 1 CIG). A Comisión reunirase trimestralmente de xeito ordinario, e sempre que así o requira o seu funcionamento, para resolver as dúbidas de interpretación ou reclamacións que se puidesen formular. Os membros da Comisión poderán coñecer o estado das listas e comprobar se a orde de chamamento se corresponde coa lista. Ademais, serán informados das renuncias ou exclusións cando así o requiran. Estas bases vinculan a Administración provincial, os tribunais cualificadores, as persoas aspirantes, a comisión de seguimento das bolsas e as persoas que integren as bolsas de emprego que se constitúan. Ao finalizar este proceso selectivo destruirase a documentación presentada polas persoas interesadas no prazo de tres meses contados a partir da data de posta en funcionamento da bolsa, polo que se lles recomenda ás persoas interesadas que a retiren durante este período. As bases da convocatoria e os actos administrativos que deriven delas e das actuacións do tribunal poderanse impugnar nos casos e na forma establecidos pola Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999. Pontevedra, 29 de xullo de 2016.—O deputado delegado, Carlos López Font.—O secretario, Carlos Cuadrado Romay. Ademais dos requisitos xerais sinalados na base terceira, as persoas aspirantes a este posto deberán posuír a titulación de grao ou licenciatura en Psicoloxía. Príncipe Felipe e Centro de Vacacións A Lanzada. Estes postos teñen asignadas as seguintes tarefas: 1.—Velar polo benestar psicolóxico das nenas e nenos acollidos.2.—Promover, ou empregar, os recursos científico-técnicos da súa especialidade para dotar a nena ou o neno, dentro do marco do seu proxecto educativo, das estratexias cognitivas, emocionais e condutuais para sentirse útil e responsable na sociedade.3.—Recoller a información que se considere de interese no ingreso da ou do menor no centro.4.—Realizar actividades de diagnóstico, reeducación e psicoterapia.5.—Orientar as e os menores sobre o contexto residencial, escolar ou laboral.6.—Realizar a valoración periódica e sistemática da evolución de cada menor no centro.7.—Informar sobre o proceso educativo das e dos menores por escrito e/ou verbalmente a persoal educador e demais estruturas da institución que interveñen na súa formación.8.—Coordinar e orientar a organización de actividades de estimulación temperá, reeducativa, compensatoria…, segundo os casos.9.—Formar parte e participar nas reunións das estruturas organizativas do centro.10.—Ter reunións coas e cos menores, coas nais e pais e co persoal educativo, coa autorización previa do director do centro ou previa decisión da xunta educativa, con fins informativos, consultivos, terapéuticos ou preventivos.11.—Colaborar nos acollementos familiares, nas adopcións e noutro tipo de actividades relacionadas coas e cos menores internados na institución, cos profesionais da Consellería de Familia e Promoción de Emprego, Muller e Xuventude.12.—Orientar as nais e os pais das e dos menores sobre aspectos psicoeducativos fundamentais, ben sexa no propio centro ou en visitas a domicilio, se é o caso.13.—Calquera outra función que sexa inherente ao desempeño do posto de traballo.1. De acordo co establecido na base oitava da convocatoria, a bolsa de emprego do posto de psicóloga ou psicólogo constituirase coas dez primeiras persoas candidatas segundo a orde de puntuación acadada no concurso de méritos.2. O tribunal cualificador deberá comprobar e valorar os méritos achegados polas persoas interesadas segundo as características do posto ofertado, aplicando o seguinte Ademais dos requisitos xerais sinalados na base terceira, as persoas aspirantes a este posto deberán posuír a titulación de licenciatura ou grao en Pedagoxía, Psicoloxía, Psicopedagoxía, grao ou diplomatura en Educación Social ou mestre en Educación. Príncipe Felipe e Centro de Vacacións A Lanzada. Estes postos teñen asignadas as seguintes tarefas: 1.—Educar as e os menores residentes no centro en todos os aspectos fundamentais da súa vida.2.—Coñecer as características persoais de cada menor a través da observación, reflexión e análise do seu expediente e doutros instrumentos válidos para acadar esta información.3.—Tratar de coñecer e intentar comprender as carencias afectivas das e dos menores para que adquiran un equilibrio emocional.4.—Coñecer a situación concreta da familia e do contorno, tendo, no seu caso, contacto directo con ela as persoas titoras, para coñecer os aspectos que repercutan no rendemento educativo.5.—Intervir na vida cotiá da ou do menor no centro, creando situacións que favorezan o seu progreso e maduración.6.—Ter coñecemento preciso das posibilidades e limitacións de cada menor, axudándoo a encontrar o sentido do que facer.7.—Realizar unha programación individual da ou do menor.8.—Ser referente, como persoal educador, para a nena ou o neno, atendendo as súas demandas e proporcionándolle un sentimento de seguridade.9.—Exercer a titoría mantendo unha relación persoal afectiva coa ou co menor, atendendo as súas necesidades e, no su caso, orientándoo profesionalmente.10.—Motivar a menor ou o menor en todo o que favoreza o seu desenvolvemento e o das súas propias afeccións, gustos, preferencias e intereses, axudándoo tamén a planificar o seu tempo de lecer.11.—Seguir o proceso de instrución no centro escolar apoiando esta actividade e compartindo a información para axudar a establecer unha boa estratexia que o axude a fixar hábitos de estudo.12.—Orientar profesional e laboralmente as e os menores dentro das canles marcadas pola xunta directiva.13.—Elixir a vestimenta das e dos menores coa colaboración dos auxiliares educativos e persoal oficial de costura e roupeiro, sempre e cando o persoal educador demande esta axuda.14.—Calquera outra función que sexa inherente ao desempeño do seu posto de traballo.1. De acordo co establecido na base oitava da convocatoria, a bolsa de emprego do posto de educadora ou educador constituirase coas 15 primeiras persoas candidatas segundo a orde de puntuación acadada no concurso de méritos.2. O tribunal cualificador deberá comprobar e valorar os méritos achegados polas persoas interesadas segundo as características do posto ofertado, aplicando o seguinte Ademais dos requisitos xerais sinalados na base terceira, as persoas aspirantes a este posto deberán posuír a titulación de bacharelato ou técnico/a. Príncipe Felipe e Centro de Vacacións A Lanzada. Estes postos teñen asignadas as seguintes tarefas: Posto de técnica ou técnico especialista en Educación diúrna 1.—Colaborar co persoal educador e cos técnicos e técnicas en Educación diúrna na solución de calquera conflito que puidese xurdir durante o día; coordinar as pautas que se deben seguir para conseguir unha actuación educativa unánime.2.—Dar respostas axeitadas a todas as incidencias que acontezan na actividade das e dos menores durante as horas nocturnas.3.—Informar o director do centro das faltas de disciplina ou conduta non axeitada por parte das e dos menores durante a noite, achegando e transcribindo no libro de incidencias toda a información puntual e concreta do acontecido.4.—Darlles as instrucións pertinentes ás e aos menores para que se deiten e levanten ás horas establecidas. O cumprimento destes horarios seguirá normas estritas.5.—Facer un seguimento minucioso daquelas e daqueles menores que teñen enurese.6.—Facilitarlles ás e aos menores durante os períodos nocturnos, de ser o caso, a medicación que prescriba o servizo médico.7.—Permanecer en contacto continuo coas e cos menores ao longo da noite.8.—Demandar a axuda do director de garda cando se produza unha situación non habitual, situación grave de indisciplina de nenos ou nenas, enfermidade grave ou calquera outra que as técnicas e técnicos de Educación nocturna non poidan controlar.9.—Calquera función inherente ao desenvolvemento do seu posto de traballo e que redunde na boa educación das e dos menores e no bo funcionamento, durante a noite, do centro e da institución; así como calquera outra que lle sexa encomendada polos órganos superiores da institución.1. De acordo co establecido na base oitava da convocatoria, a bolsa de emprego do posto de técnica ou técnico educativo diúrno/nocturno constituirase coas 50 primeiras persoas candidatas segundo a orde de puntuación acadada no concurso de méritos.2. O tribunal cualificador deberá comprobar e valorar os méritos achegados polas persoas interesadas segundo as características do posto ofertado, aplicando o seguinte Ademais dos requisitos xerais sinalados na base terceira, as persoas aspirantes a este posto deberán posuír a titulación de graduado escolar, graduado en educación secundaria obrigatoria ou equivalente e o carné de manipulador de alimentos. Príncipe Felipe e Centro de Vacacións A Lanzada. Este posto ten asignadas as seguintes tarefas: 1.—Realizar as tarefas de limpeza de útiles e maquinaria de cociña.2.—Realizar os labores de limpeza dos fogóns e demais elementos de cociña.3.—Manter en bo estado todos os materiais da cociña.4.—Limpar, coidar e ordenar a menaxe de cociña antes e despois de cada comida.5.—Limpar e poñer en condicións os distintos elementos necesarios para a elaboración dos menús (legumes, hortalizas, peixes, carnes, etc.) no momento oportuno, seguindo as instrucións do persoal oficial de cociña.6.—Colaborar no empratado dos menús co persoal oficial de cociña.7.—Preparar os carros de comida para o seu posterior traslado aos centros.8.—Realizar a preparación dos reforzos ás comidas: bocadillos, bolsas de pícnic, etc., en colaboración co persoal oficial de comedor.9.—Calquera outra relacionada co seu posto de traballo que lle encomende o persoal encargado de cociña, director de xestión e/ou director xerente.1. De acordo co establecido na base oitava da convocatoria, a bolsa de emprego do posto de oficial de cociña constituirase coas 50 primeiras persoas candidatas segundo a orde de puntuación acadada no concurso de méritos.2. O tribunal cualificador deberá comprobar e valorar os méritos achegados polas persoas interesadas segundo as características do posto ofertado, aplicando o seguinte Ademais dos requisitos xerais sinalados na base terceira, as persoas aspirantes a este posto deberán posuír a titulación de graduado escolar, graduado en educación secundaria obrigatoria ou equivalente e o carné de manipulador de alimentos. Príncipe Felipe e Centro de Vacacións A Lanzada. Este posto ten asignadas as seguintes tarefas: 1.—Limpar, coidar e ordenar o mobiliario do comedor e das distintas unidades dos centros antes e despois de cada comida, tanto dos comedores nos centros coma do comedor xeral, dependendo da situación do persoal.2.—Colocar os útiles de comedor necesarios ou calquera outro complemento segundo o tipo de menú, antes de cada comida.3.—Recoller os útiles de comedor cando sexa necesario de acordo coa organización do servizo.4.—Recoller os alimentos na cociña e servilos nas mesas dos rapaces e rapazas da institución no caso do comedor xeral, e recoller os carros nas zonas de entrega para a posterior repartición de comidas nas unidades de convivencia dos distintos centros para servilos nestes.5.—Velar polo coidado e o bo uso dos útiles e mobiliario do comedor.6.—Transporte de víveres ás unidades de convivencia en colaboración co servizo de despensa.7.—Calquera outra relacionada co seu posto de traballo que lle encomende o persoal encargado de comedor, director de xestión e/ou director xerente.1. De acordo co establecido na base oitava da convocatoria, a bolsa de emprego do posto de oficial de comedor constituirase coas 50 primeiras persoas candidatas segundo a orde de puntuación acadada no concurso de méritos.2. O tribunal cualificador deberá comprobar e valorar os méritos achegados polas persoas interesadas segundo as características do posto ofertado, aplicando o seguinte